CELEX: 32013R0596
Language: da
Date: 2013-06-24 00:00:00
Title: Rådets forordning (EU) nr. 596/2013 af 24. juni 2013 om ændring af forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

25.6.2013   
            
            
               DA
            
            
               Den Europæiske Unions Tidende
            
            
               L 172/1
            
         RÅDETS FORORDNING (EU) Nr. 596/2013
   af 24. juni 2013
   om ændring af forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   RÅDET FOR DEN EUROPÆISKE UNION HAR –
   under henvisning til traktaten om Den Europæiske Unions funktionsmåde, særlig artikel 215, stk. 2,
   under henvisning til Rådets fælles holdning 2002/402/FUSP af 27. maj 2002 om restriktive foranstaltninger over for medlemmer af Al Qaida-organisationen samt andre personer, grupper, virksomheder og enheder, der er knyttet til dem (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og
   ud fra følgende betragtninger:
   
               (1)
            
            
               Ved fælles holdning 2002/402/FUSP blev der indført visse restriktive foranstaltninger i overensstemmelse med FN's Sikkerhedsråds resolution 1267 (1999) og 1333 (2000), som ajourført regelmæssigt af den sanktionskomité, der blev oprettet ved FN's Sikkerhedsråds resolution 1267 (1999) og 1989 (2011). Afgørelse 2011/487/FUSP (2), som er vedtaget i henhold til kapitel 2 i afsnit V i traktaten om Den Europæiske Union, ændrede fælles holdning 2002/402/FUSP for så vidt angår anvendelsesområdet. Unionens gennemførelsesforanstaltninger er fastlagt i forordning (EF) nr. 881/2002 (3), hvori det fastsættes, at midler og økonomiske ressourcer, som tilhører visse personer, enheder, organer og grupper, der har tilknytning til Al-Qaida-organisationen, skal indefryses.
            
         
               (2)
            
            
               Sanktionskomitéen under FN's Sikkerhedsråd ("sanktionskomitéen") besluttede den 21. februar 2013, i overensstemmelse med punkt 32 i FN's Sikkerhedsråds resolution 2083 (2012), at fjerne en fysisk person fra listen over de personer, enheder, organer og grupper, over for hvem indefrysningen af midler og økonomiske ressourcer finder anvendelse. Sanktionskomitéen besluttede dog, at medlemsstaterne, inden de frigiver aktiver, som har været indefrosset som følge af denne persons opførelse på listen, skal indgive en anmodning til sanktionskomitéen om at frigøre sådanne midler eller økonomiske ressourcer og give garanti for, at sådanne midler eller økonomiske ressourcer ikke hverken direkte eller indirekte vil blive overført til fysiske eller juridiske personer, enheder, organer eller grupper, der er opført på listen, eller på anden måde vil blive anvendt til terrorformål, jf. FN's Sikkerhedsråds resolution 1373 (2001).
            
         
               (3)
            
            
               For at sikre, at sanktionskomitéens afgørelse gennemføres korrekt, bør der opretholdes visse restriktioner over for den pågældende persons midler og økonomiske ressourcer, og der bør indrømmes en yderligere undtagelse fra indefrysningsforanstaltningerne, jf. punkt 32 i FN's Sikkerhedsråds resolution 2083 (2012).
            
         
               (4)
            
            
               Denne foranstaltning hører under anvendelsesområdet for traktaten om Den Europæiske Unions funktionsmåde, og der bør derfor indføres lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde.
            
         
               (5)
            
            
               Rådets forordning (EF) nr. 881/2002 bør derfor ændres i overensstemmelse hermed –
            
         VEDTAGET DENNE FORORDNING:
   Artikel 1
   Forordning (EF) nr. 881/2002 ændres således:
   
               1)
            
            
               I artikel 2 foretages følgende ændringer:
               
                           a)
                        
                        
                           Følgende ord indsættes i stk. 1 efter henvisningen til bilag I:
                           "og bilag Ia"
                        
                     
                           b)
                        
                        
                           følgende stk. indsættes:
                           »3a.   Bilag Ia omfatter en fysisk person, der tidligere er blevet udpeget af FN's Sikkerhedsråd, og som tidligere har været opført i bilag I, hvor FN's Sikkerhedsråd har besluttet, at der bør gælde særlige betingelser ved frigivelsen af midler eller økonomiske ressourcer, der blev indefrosset som følge af den pågældende persons opførelse på listen i bilag I.«
                        
                     
         
               2)
            
            
               Artikel 2a, stk. 1 og 2, affattes således:
               »1.   Artikel 2 finder ikke anvendelse på midler eller økonomiske ressourcer, hvis:
               
                           a)
                        
                        
                           en af medlemsstaternes kompetente myndigheder, jf. bilag II, på anmodning af en berørt fysisk eller juridisk person har besluttet, at disse midler eller økonomiske ressourcer:
                           
                                       i)
                                    
                                    
                                       er nødvendige for at afholde basale udgifter, herunder betaling af fødevarer, husleje eller renter og afdrag på bolig, medicin og lægebehandling, skat, forsikringspræmier og offentlige takster
                                    
                                 
                                       ii)
                                    
                                    
                                       alene er tiltænkt betaling af et rimeligt honorar og godtgørelse af udgifter i forbindelse med juridisk bistand
                                    
                                 
                                       iii)
                                    
                                    
                                       alene er tiltænkt betaling af afgifter eller gebyrer til rutinemæssig forvaltning af indefrosne midler eller økonomiske ressourcer
                                    
                                 
                                       iv)
                                    
                                    
                                       er nødvendige til afholdelse af ekstraordinære udgifter eller
                                    
                                 
                                       v)
                                    
                                    
                                       blev indefrosset i som følge af opførelsen af en fysisk person i bilag Ia, og
                                    
                                 
                     
                           b)
                        
                        
                           den i litra a) omhandlede beslutning er blevet meddelt sanktionskomitéen, og
                           
                                       i)
                                    
                                    
                                       hvis sanktionskomitéen i tilfælde af beslutningen i litra a), nr. i), ii) eller iii), ikke har gjort indsigelse mod beslutningen inden for tre arbejdsdage efter meddelelsen
                                    
                                 
                                       ii)
                                    
                                    
                                       hvis sanktionskomitéen i tilfælde af beslutningen i litra a), nr. iv), har godkendt beslutningen eller
                                    
                                 
                                       iii)
                                    
                                    
                                       hvis den kompetente myndighed i den relevante medlemsstat, jf. bilag II, i tilfælde af en beslutning i medfør af litra a), nr. v, har givet sanktionskomitéen garanti for, at midlerne eller ressourcerne hverken direkte eller indirekte vil blive overført til fysiske eller juridiske personer, enheder, organer eller grupper, jf. bilag I, eller på anden måde vil blive anvendt til terrorformål, jf. FN's Sikkerhedsråds resolution 1373 (2001), og ingen af sanktionskomitéens medlemmer har gjort indsigelse mod beslutningen inden for 30 dage fra meddelelsen.«
                                    
                                 
                     
         
               3)
            
            
               Følgende ord indsættes i artikel 7, stk. 1, litra a), efter henvisningen til bilag I:
               "og bilag Ia".
            
         
               4)
            
            
               I artikel 7d, stk. 2, erstattes ordene "bilag I omfatter" af følgende:.
               "Bilag I og bilag Ia omfatter".
            
         
               5)
            
            
               Bilag I ændres i overensstemmelse med bilag I til nærværende forordning.
            
         
               6)
            
            
               Et nyt bilag indsættes i overensstemmelse med bilag II til nærværende forordning.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 24. juni 2013.
      
         
            På Rådets vegne
         
         C. ASHTON
         
            Formand
         
      
   
   
      (1)  EFT L 139 af 29.5.2002, s. 4.
   
      (2)  EUT L 199 af 2.8.2011, s. 73.
   
      (3)  EFT L 139 af 29.5.2002, s. 9.
   
      BILAG I
      I bilag I til forordning (EF) nr. 881/2002 udgår følgende punkt under overskriften "fysiske personer":
      
         "Usama Muhammed Awad Bin Laden (alias a) Usama Bin Muhammed Bin Awad, Osama Bin Laden, b) Ben Laden Osama, c) Ben Laden Ossama, d) Ben Laden Usama, e) Bin Laden Osama Mohamed Awdh, f) Bin Laden Usamah Bin Muhammad, g) Shaykh Usama Bin Ladin, h) Usamah Bin Muhammad Bin Ladin, i) Usama bin Laden, j) Usama bin Ladin, k) Osama bin Ladin, l) Osama bin Muhammad bin Awad bin Ladin, m) Usama bin Muhammad bin Awad bin Ladin, n) Abu Abdallah Abd Al Hakim, o) Al Qaqa). Titel: a) Shaykh, b) Hajj. Fødselsdato: a) 30.7.1957, b) 28.7.1957, c) 10.3.1957, d) 1.1.1957, e) 1956, f) 1957. Fødested: a) Jeddah, Saudi-Arabien, b) Yemen. Nationalitet: Saudiarabisk statsborgerskab tilbagekaldt, tildelt afghansk statsborgerskab af Taliban-styret. Andre oplysninger: Bekræftet omkommet i Pakistan i maj 2011. Den i artikel 2a, stk. 4, litra b), omhandlede dato: 25.1.2001."
      
   
   
      BILAG II
      
         
            »BILAG IA
            
               Fysisk person omhandlet i artikel 2, stk. 3a
            
            Usama Muhammed Awad Bin Laden (alias a) Usama Bin Muhammed Bin Awad, Osama Bin Laden, b) Ben Laden Osama, c) Ben Laden Ossama, d) Ben Laden Usama, e) Bin Laden Osama Mohamed Awdh, f) Bin Laden Usamah Bin Muhammad, g) Shaykh Usama Bin Ladin, h) Usamah Bin Muhammad Bin Ladin, i) Usama bin Laden, j) Usama bin Ladin, k) Osama bin Ladin, l) Osama bin Muhammad bin Awad bin Ladin, m) Usama bin Muhammad bin Awad bin Ladin, n) Abu Abdallah Abd Al Hakim, o) Al Qaqa). Titel: a) Shaykh, b) Hajj. Fødselsdato: a) 30.7.1957, b) 28.7.1957, c) 10.3.1957, d) 1.1.1957, e) 1956, f) 1957. Fødested: a) Jeddah, Saudi-Arabien, b) Yemen. Nationalitet: Saudiarabisk statsborgerskab tilbagekaldt, tildelt afghansk statsborgerskab af Taliban-styret. Andre oplysninger: Bekræftet omkommet i Pakistan i maj 2011. Den i artikel 2a, stk. 4, litra b), omhandlede dato: 25.1.2001.«